stanford-oval/wikipedia huggingface dataset:
Anderson Varejão
Ura > Seurajoukkueet

Varejão valittiin Brasilian liigan arvokkaimmaksi pelaajaksi kaudella 2002, jolloin hän teki keskimäärin 17,7 pistettä ja otti 9,7 levypalloa ottelua kohden. Hän siirtyi kotimaastaan eurooppalaiseen FC Barcelonaan kesken kauden 2001–2002 ja debytoi samalla Euroliigassa. Kaudella 2002–2003 hän pelasi Espanjan liigassa ainoastaan muutaman ottelun, sillä häntä käytettiin lähinnä Euroliiga-otteluissa. Kausi päättyikin joukkueen osalta Euroliiga-mestaruuteen. Pisteiden valossa kausi 2003–2004 oli hänen parhaansa Euroliigassa, sillä hän teki 7,7 pistettä ottelua kohden.
Kesällä 2004 Varejão oli mukana NBA:n varaustilaisuudessa, jossa Orlando Magic varasi hänet toisella kierroksella ja koko tilaisuuden 30:ntena pelaajana. Heinäkuussa 2004 seura kauppasi hänet yhdessä Drew Goodenin ja Steven Hunterin kanssa Cleveland Cavaliersille, jossa Varejão aloitti NBA-uransa. Kahtena ensimmäisenä NBA-kautenaan Varejão kärsi loukkaantumisista, mutta kaudella 2006–2007 hän oli sivussa ainoastaan yhdestä ottelusta.
Hänet valittiin kaudella  2009–2010 NBA:n puolustustähdistön kakkostähdistöjoukkueeseen. Kausina 2010–2013 Varejão kärsi jälleen loukkaantumisista ja pelasi enimmillään vain 31 ottelua kautta kohden. Pisteiden valossa kausi 2012–2013 oli hänen NBA-uransa paras, sillä hän teki 25 ottelussa keskimäärin 14,1 pistettä ottelua kohden. Lisäksi hän otti kauden aikana keskimäärin 14,4 levypalloa, mikä oli myös hänen siihenastisen uransa paras lukema.
Ura > Maajoukkue

Varejão nousi Brasilian koripallomaajoukkueeseen jo vuonna 2001. Hän on edustanut maataan muun muassa vuosien 2002, 2006 ja 2010 MM-kilpailuissa. Lisäksi hän on voittanut Amerikan-mestaruuskilpailut vuosina 2005 sekä 2009. Varejão johdatti maansa vuoden 2012 olympiaturnauksessa viidenneksi.
Aiheesta muualla

NBA:n pelaajaprofiili (englanniksi)
Euroliigan pelaajaprofiili (englanniksi)
Basketball-Reference (Arkistoitu – Internet Archive) (englanniksi)
Anthiró

| Anthiró Ανθηρό |
| --- | --- |
 Anthiró
 Koordinaatit: 39°20′50″N, 21°27′31″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Argithéa
Hallinto:  
 – Asutustyyppi:  kylä
 – Kallikrates-koodi:  2302010101
Väkiluku (2011):  167
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Anthiró (kreik. Ανθηρό; kath.kreik. Ανθηρόν, Anthirón) on Kreikan kylä, joka kuuluu hallinnollisesti Argithéan kuntaan, Kardítsan alueyksikköön ja Thessalian alueeseen. Kylän väkiluku on 167 (vuonna 2011). Anthiró on Argithéan kunnan kuntakeskus.
Anthiró sijaitsee linnuntietä noin seitsemän kilometriä Argithéasta ja noin 40 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Ανθηρού, Topikí Koinótita Anthiroú), johon kuuluvat varsinaisen Anthirón kylän lisäksi Ágioi Apóstoloi, Koúkkos, Kritsári, Lagkádi, Metamórfosi, Potamiá ja Spiliá. Koko yhdyskunnan väkiluku on 462.
Kepola

Kepola on kylä Säkylässä, Satakunnan maakunnassa. Kylä on entisen Köyliön kunnan kuntakeskus. Vuoden 2022 lopussa Kepola-Pajulan taajaman, missä Kepola sijaitsee, väkiluku oli 680. Kylä sijaitsee Köyliönjärven länsipuolella, ja se on tunnettu tarinasta, jossa Lalli surmaa piispa Henrikin kirveellä Köyliönjärven jäällä. Kepolan keskustassa onkin Lallin patsas.
Kulttuuri

Köyliönjärven ympäristö on yksi ympäristöministeriön määrittelemistä Suomen 27:stä kansallismaisemasta. Historiansa takia sillä on kansallismaisemien keskuudessa poikkeuksellinen asema.
Köyliönjärven Kirkkosaaressa on vuonna 1752 rakennettu ja 1889 uusittu puurakenteinen Köyliön kirkko.
Kepolan keskustassa on köyliöläisen taidemaalari Into Linturin taiteilijakoti Villa Linturi, joka toimii nykyään kesäkahvilana, infopisteenä ja kokousten pitopaikkana. Kepolassa oli Suomen pisin koivukuja,[lähde? ] mutta vuonna 2009 osa puista kaadettiin niiden huonon kunnon vuoksi. Uudet puut on jo istutettu niiden tilalle.
Kepolassa on esikoulu ja alakoulu, jossa annetaan opetusta vuosiluokille 1–6.
Tapahtumat

Vuosittaisia tapahtumia Kepolassa ovat mm. Kepolan markkinat, joulumyyjäiset sekä uudenvuoden vastaanottojuhla. Lisäksi koululaiset lakittavat Lallin patsaan vappuisin.
Kepolaa, eli entisen Köyliön kunnan keskustaa.
Anatolie Doroș

Anatolie Doroș (s. 21. maaliskuuta 1983) on moldovalainen jalkapalloilija, joka pelasi kotimaansa lisäksi Puolassa, Azerbaidžanissa, Venäjällä, Ukrainassa ja Kazakstanissa.
Doroș pelasi Moldovan maajoukkueessa 28 ottelua ja teki niissä kolme maalia vuosina 2007–2013.
Aiheesta muualla

Pelaajaesittely (puolaksi)
Andy Pettitte

Andy Pettitte
Andrew Eugene "Andy" Pettitte (s. 15. kesäkuuta 1972) on yhdysvaltalainen baseballpelaaja. Hän on toiminut vasenkätisenä aloittavana syöttäjänä New York Yankeesissa vuosina 1995–2003 ja jälleen vuodesta 2007. Välissä hän pelasi vuosina 2004–2006 Houston Astros -joukkueessa.
Pettitte syntyi Baton Rougessa, Louisianassa, ja opiskeli Deer Park High Schoolissa Teksasissa. Hän teki Major League -debyyttinsä 29. huhtikuuta 1995 ja voitti vuoden 2003 Warren Spahn Awardin.
Yuban piirikunta

Yuban piirikunta (engl. Yuba County) on Yhdysvaltojen Kalifornian osavaltiossa sijaitseva piirikunta. Sen väkiluku oli 81 575 vuonna 2020 ja sen pinta-ala on 1 670 neliökilometriä. Piirikunnan hallintokeskus on Marysville on myös sen suurin kaupunki.
Piirikunta perustettiin 18. helmikuuta 1850.
Väestö

Piirikunnan asukkaista 56,3 prosenttia on valkoisia, 27,4 prosenttia latinalaisamerikkalaisia ja 6,3 prosenttia aasialaisia. 24,1 prosenttia puhuu myös muita kieliä kuin englantia. 93,6 prosenttia asukkaista on Yhdysvaltain kansalaisia. Piirikunnan väestön keski-ikä on 32,4 vuotta.
Kuvia piirikunnasta

Englebrightin pato.
Lockheed U-2 -tiedustelulentokone Bealen lentotukikohdassa.
Aiheesta muualla

Kuvia tai muita tiedostoja aiheesta Yuban piirikunta Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Ilomantsin rata

Rata Joensuun Hukanhaudalta kohti Ilomantsia.
Ilomantsin radalla tarkoitetaan Suomen rataverkon osuutta Joensuusta Ilomantsiin. Rataosan pituus on 70,9 kilometriä. Rataa ei ole kauko-ohjattu, eikä sillä ole automaattista kulunvalvontaa. Rataa suunniteltiin pitkään, mutta se valmistui kokonaisuudessaan vasta 1967. Henkilöliikenne rataosalla alkoi 26. toukokuuta 1968 ja päättyi vuoden 1969 lopussa. Nykyisin rataosalla on ainoastaan tavaraliikennettä.
Rataosuudella oli alun perin neljä miehitettyä asemaa: Joensuu, Heinävaara, Tuupovaara ja Ilomantsi. Nykyään liikenteenohjaus hoidetaan Joensuusta.
Rataosaa peruskorjattiin vuonna 2010, muutoin se olisi pitänyt sulkea liikenteeltä. Rataosuus Joensuusta Heinävaaraan on jo kunnostettu. Jäljellä olevan osuuden peruskorjaukseen oli varattu 15 miljoonaa euroa.
Aiheesta muualla

Kuvia tai muita tiedostoja aiheesta Ilomantsin rata Wikimedia Commonsissa
Sabancın keskusmoskeija

| Sabancın keskusmoskeija> Sabancı Merkez Camii |
| --- | --- |

Sijainti:  Adana, Turkki
Koordinaatit:  36.9915°N, 35.3342°E
Rakennustyyppi:  moskeija
Valmistumisvuosi:  1998
Suunnittelija:  arkkitehti Necip Dinç
Rakennuttaja:  Turkish Religious Foundation ja Sabanci Foundation
Haltija:  Adana Religious Affairs Foundation
Käyttäjä:  Adana Provincial Office of Mufti
Korkeus:  99  m (neljä pääminareettia), 75 m (kaksi muuta minareettia), 54 m (keskuskupoli, lattiatasosta)
 tilaa 28 500 rukoilijalle 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sabancın keskusmoskeija (turk. Sabancı Merkez Camii) on Adanan kaupungissa sijaitseva, vuosina 1988–1998 rakennettu, Turkin suurimpiin lukeutuva moskeija. Se vihittiin käyttöön 18. joulukuuta 1998. Viimeistely- ja ulkotyöt saatiin valmiiksi joulukuussa 2000.
Pyhäkön rakennuksen ala on ​​6 600 neliömetriä, josta pääosa valtaa 3 600 m2. Pyhäkön sisä- ja ulkoalueella on tilaa yhteensä 28 500 rukoilijalle (toisen lähteen mukaan 20 000 hengelle).selvennä Moskeijaan kuuluu kuusi vahvistetusta betonista rakennettua minareettia, joista pyhäkön nurkissa sijaitsevat neljä pääminareettia kohoavat 99 metrin korkeuteen ja edustan kaksi minareettia 75 metrin korkeuteen. Moskeijan keskuskupoli on 32 metriä leveä ja kohoaa lattiatasolta 54 metrin korkeuteen. Pyhäkkö on nimetty Turkin vauraimpiin kuuluvan Sabancı-suvun mukaan. Suvun hallitsema säätiö maksoi puolet suurmoskeijan rakennuskuluista.selvennä
Rakennuksen ulkomuoto muistuttaa Istanbulin Sulttaani Ahmedin moskeijaa (Sinistä moskeijaa). Sisustukseen on otettu vaikutteita Edirnen Selimin moskeijasta.
Moskeijan korutekstaukset on taiteillut kalligrafi Huseyin Kutlu. Moskeijan keramiikkalaatoitus on tehty Iznikin tekniikkaa käyttäen. Maalauksen ja laattakuvioiden suunnittelusta vastasi arkkitehti Nakkas M. Semih Irtes. Klassista ottomaanimoskeijoiden tyyliä noudattavat rakenteet on suunnitellut Nihat Kartal käyttäen marmoria; näitä ovat esimerkiksi syvennykset, saarnastuoli,  koroketasot, pääsisäänkäynti ja muiden ovien ympäristö. Puuovet on rakentanut Ahmet Yilcay ja lasimaalausten tekijä on Abdulkadir Aydin.
Keskusmoskeijan jumalanpalvelukset lähetetään lähiseudulle 275 moskeijaan, jotka sijaitsevat 60 kilometrin säteellä keskusmoskeijasta.
Vuonna 1998 valmistunut Sabancın keskusmoskeija on Turkin suurin moskeija.
Näkymä keskusmoskeijan pääsisäänkäynnin suunnalta.
Keskusmoskeijan pääsisäänkäynti.
Sisänäkymä suurmoskeijasta.
Mirhab.
Sisänäkymä saarnastuolin suuntaan.
Moskeijan kattokruunu.
Pääkupolin koristelua.
Aiheesta muualla

Kuvia tai muita tiedostoja aiheesta Sabancın keskusmoskeija Wikimedia Commonsissa
Kuvia moskeijasta (englanniksi)
Anthidóna

| Anthidóna Ανθηδόνα |
| --- | --- |
 Kunnallisyksikön sijainti
 Anthidóna
 Koordinaatit: 38°29′53″N, 23°27′42″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Chalkída
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  290102
Väkiluku (2011):  7 309
 – Kylä:  129
Aikavyöhyke:  UTC+2
 – Kesäaika:  UTC+3
Rekisterikilpi:  ChA
Infobox OKVirheellinen NIMI-arvo: 
Anthidóna (kreik. Ανθηδόνα, kath.kreik. Ανθηδών, Anthidón) on Kreikan kylä sekä samanniminen Chalkídan kunnan kunnallisyksikkö (Δημοτική Ενότητα Ανθηδώνας/Ανθηδώνος, Dimotikí Enótita Anthidónas/Anthidónos) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7 309 ja varsinaisen Anthidónan kylän väkiluku 129 (vuonna 2011).
Anthidónan kylä sijaitsee Manner-Kreikan puolella Pohjoisen Euboianlahden rannalla linnuntietä noin 13 kilometriä länsiluoteeseen Chalkídan kaupungista. Kylä on ottanut nimensä samalla paikalla sijainneelta antiikin ajan Anthedonin kaupungilta. Anthidónan kunnallisyksikkö käsittää Chalkídan kunnan länsiosan. Sen suurin asutus on Drosián kaupunki.
Anthidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Avlídan, Lilántian ja Néa Artákin kanssa, jolloin se muuttui uuden kunnan kunnallisyksiköksi.
Kunnallisyksikön osat

Anthidónan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Anthidóna | Anthidóna | 129 |
| Anthidóna | Loukísia | 1 161 |
| Anthidóna | Skroponéria | 36 |
| Anthidóna | Ylíki | 33 |
| Drosiá | Drosiá | 5 020 |
| Drosiá | Krónia | 52 |
| Drosiá | Ktyponísi (saari) | 0 |
| Drosiá | Profítis Ilías | 0 |
| Drosiá | Xiróvrysi | 878 |
Yhteensä: 7 309
Huomautukset:
↑  Vuoden 2011 väestönlaskennassa kyläyhdyskunnan nimi oli Loukísia. Sen nimeksi vaihdettiin Anthidóna vuonna 2017.
Yö uinuu, tuuli hyräilee

| Yö uinuu, tuuli hyräilee Kelpo Pojat |
| --- | --- | --- |

Studioalbumin tiedot
 Äänitetty : maalis–huhtikuu 1991, Soundtrack studio
 Julkaistu: 1991
 Formaatti: CD, LP
 Tuottaja(t): Kari Kalén, Delay
 Tyylilaji: suomirock
 Kesto: 40.03
 Levy-yhtiö: Sonet
Kelpo Pojat -yhtyeen muut julkaisut
| Taivas vuotaa, lätäköt laulaa 1990 | Yö uinuu, tuuli hyräilee 1991 | Krääsää 1994 |
Yö uinuu, tuuli hyräilee on suomirock-yhtye Kelpo Poikien toinen studioalbumi. Se julkaistiin vuonna 1991 levymerkillä Sonet.
Kappaleet

Teen mitä vaan – 2.36
Punasuu – 2.40
Työttömän lesti – 2.37
Piipulleni – 2.45
Savikukko – 1.32
Yölaulu – 3.15
Herätkää – 3.36
Pimeän tyttö – 3.32
Kauhea noita – 3.11
Keskiyöllä – 3.52
Tahdon – 2.57
Joka aamu – 1.44
Kortistossa – 2.30
Me kuljemme – 3.08
Kokoonpano

Juha Kannas − laulu, akustinen kitara
Markku Valtonen − kitara, laulu
Sami Mikkola − basso
Mika Roni − rummut
Kokoonpano > Vierailevat muusikot

Puka Oinonen – saha (kappale 9), kitara (kappale 11)
Delay – nauhaton basso (kappale 9), taustalaulu (kappale 2)
Heta Virtanen – viulu (kappale 11)
Kokoonpano > Tuotanto

Kari Kalén – tuottaja, äänittäjä, miksaaja
Delay – tuottaja
Annaleena Hakatie, Petri Virtanen – kannet
Jouko Lehtola, P.Virtanen, Jutta Reinman, Eija Väliranta – kuvat
Aiheesta muualla

iTunes
discogs.com
Piikkikasvi.fi
Christian Horner

| Christian Horner |
| --- | --- |
 Christian Horner vuonna 2013.
Henkilötiedot
Syntynyt: 16. marraskuuta 1973 (ikä 50) Royal Leamington Spa, Englanti, Yhdistynyt kuningaskunta
Kansalaisuus:   Britannia
Christian Edward Johnston Horner, CBE (s. 16. marraskuuta 1973 Royal Leamington Spa, Englanti, Yhdistynyt kuningaskunta) on brittiläinen entinen kilpakuljettaja ja Red Bullin Formula 1 -tallin tallipäällikkö.
Horner kilpaili urallaan muun muassa Britannian F3 -sarjassa ja F3000-sarjassa. Hän on perustanut myös nykyään GP2-sarjassa kilpailevan Arden-tallin. Kun Red Bull osti Jaguarin F1-tallin vuonna 2005 ja nimesi sen uudelleen Red Bull Racingiksi, Christian Horner nousi uuden tallin tallipäälliköksi poikkeuksellisen nuorena. Hän oli tuolloin vain 31-vuotias, 17 vuotta nuorempi kuin seuraavaksi nuorin tallipäällikkö, British American Racingin eli BAR:n 48-vuotias Nick Fry. Horner muistetaan kauden 2006 Monacon osakilpailusta, kun hän lupasi hyppäävänsä uima-altaaseen alasti vain Superman Returns -mainosviitta yllään, jos hänen kuljettajansa ajaisivat kilpailussa tallin ensimmäisen palkintosijan. David Coulthard sijoittui kilpailussa kolmanneksi ja Horner toteutti lupauksensa hyppäämällä monacolaiseen uima-altaaseen.
Horner Silverstonen F3-kilpailussa 1995.
Vuonna 2013 Hornerille myönnettiin Brittiläisen imperiumin ritarikunnan upseerin arvo moottoriurheilun parissa tekemästään työstä.
Anders Linderoth

| Henkilötiedot |
| --- | --- | --- | --- |
Koko nimi: Anders Karl Gustaf Linderoth
Syntymäaika: 21. maaliskuuta 1950 (ikä 74)
Syntymäpaikka: Kristianstad, Skånen lääni, Ruotsi
Pelipaikka: keskikenttäpelaaja
Pituus: 170 cm
Seurat
| Vuodet | Seura | O | (M) |
| 1967 |  Stattena IF |  |  |
| 1968–1970 |  Helsingborgs IF | 61 | (7) |
| 1971–1977 |  Östers IF | 158 | (23) |
| 1977–1980 |  Olympique Marseille | 84 | (6) |
| 1980–1981 |  Mjällby AIF | 22 | (0) |
| 1982–1984 |  Näsby IF |  |  |
Maajoukkue
| 1972–1980 |  Ruotsi | 40 | (2) |
Valmennusura
1982–1984:  Näsby IF
1985–1990:  Mjällby AIF
1991–1994:  IFK Hässleholm
1995–1997:  IF Elfsborg
1998–2001:  Stabæk
2002–2006:  Hammarby IF
2007:  Viborg FF
2008–2009:  Landskrona BoIS
2014–2015:  Mjällby AIF
2016–2017:  Lörby IF

Anders Linderoth (s. 21. maaliskuuta 1950) on ruotsalainen entinen jalkapallovalmentaja ja keskikenttäpelaaja.
Hänen poikansa Tobias on myös entinen jalkapalloilija.
Ura pelaajana

Linderoth debytoi Ruotsin Allsvenskanissa Helsingborgs IF:n paidassa. Pelatessaan Östers IF:n paidassa Linderoth sai kutsun maajoukkueeseen ja voitti Ruotsin parhaan jalkapalloilijan palkinnon 1976. Linderoth pelasi myös Ranskassa Olympique Marseille'n riveissä.
Ruotsin maajoukkueessa Linderoth pelasi 40 A-maaottelua tehden kaksi maalia. Hän pelasi kolme ottelua MM-kisoissa 1978.
Meriitit pelaajana

Guldbollen: 1976
Ruotsin cup: 1977
MM-1.kierros: 1978
Ura valmentajana

Pelaajauransa jälkeen Linderoth on toiminut valmentajana. Suurimpana saavutuksena on IF Elfsborgin nostaminen Allsvenskaniin sekä Norjan cupin voitto 1998. Linderoth toimi viiden vuoden ajan (2002-2006) tukholmalaisen Hammarby IF:n päävalmentajana.
Linderoth sai marraskuussa 2007 potkut Viborgin päävalmentajan tehtävistä huonon menestyksen vuoksi.  Hänellä olisi ollut sopimus joulukuuhun 2007 saakka.
Kaudeksi 2008 Linderoth siirtyi Superettanissa pelaavan Landskrona BoIS:n päävalmentajaksi. Pesti jäi kahden kauden mittaiseksi hänen saatuaan potkut marraskuussa 2009. Potkujen taustalla olivat muun muassa kommunikaatiovaikeudet hänen ja pelaajien välillä.  Helmikuussa 2010 hän siirtyi Allsvenskaniin nousseen Mjällbyn organisaatioon scoutiksi ja juniorivalmennuksen koordinaattoriksi.  Heinäkuussa 2014 Mjällby nosti Linderothin erotetun Lars Jacobssonin seuraajaksi edustusjoukkueen päävalmentajaksi.  Linderoth ei onnistunut nostamaan Mjällbyä pois Allsvenskanin putoamiskamppailusta ja joukkue putosi kauden päätteeksi Superettaniin. Linderoth jatkoi seuran päävalmentajana myös kaudella 2015, mutta kehnojen tulosten myötä hän sai potkut toukokuussa 2015.
Kaudella 2016 Linderoth teki paluun valmennustehtäviin, kun hän aloitti Ruotsin naisten 1. divisioonassa pelanneen Lörby IF:n päävalmentajana. Linderoth valmensi seuraa kaksi kautta, kunnes ilmoitti lokakuussa 2017 jäävänsä eläkkeelle.
Meriitit valmentajana

Norjan cup: 1998
Ruotsin mestaruus
Hopeaa: 2003
Ruotsin cup
Hopeaa: 1997
Alfred Klingler

| Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Maa:   Saksa> Miesten käsipallo. |
| --- | --- | --- | --- |
|  Kultaa | Berliini 1936 | käsipallo |  |
Alfred Klingler (25. lokakuuta 1912 –  kuolinaika ei tiedossa) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Klingler pelasi turnauksessa kolme ottelua.[lähde? ]
Anders Ravonius

Anders Ravonius (1680-luvun alkupuolella Kiukainen, Eura – 1719 Rymättylä) oli suomalainen pappi ja runoilija.
Ravoniuksen vanhemmat olivat mahdollisesti Euran (sittemmin Kiukaisten) Rahvolan ratsutilallinen Tomas ja hänen vaimonsa Margareta. Hän pääsi ylioppilaaksi Turussa 1698 ja hänet vihittiin papiksi Turun hiippakunnassa 1700.
Ravonius oli Turun katedraalikoulun laulunopettajana vuodesta 1698 ja Hämeenlinnan triviaalikoulussa kollegana vuodesta 1700 sekä apologistana 1701. Hän hoiti isovihan aikana 1713 papin tehtäviä Hämeenlinnassa muiden pappien paettua ja oli vt. pitäjänapulaisena Paimiossa isonvihan aikana 1714. Hänestä tuli Rymättylän vt. kappalainen samana vuonna. Ravonius kirjoitti ja julkaisi latinankielisiä runoja.
Ravonius oli naimisissa vuodesta 1701 Anna Biströmin (k. 1747) kanssa.
Teoksia

Tirocinium pindicum, qvod dum laudes laetissimae anni partis, aestatis, scilicet iniret, in domo musarum Auraicarum superiori, praesente docta coronâ, cal. sext. 8. a. theogonias MDCXCIX. Publicè deponebat Andr. Ravonius, Sat. Finl. Aboae 1699
Kirjallisuutta

Edwin Flinck : Satakuntalainen latinankielinen runoilija [Antero Ravonius] 1600-luvulta. Satakunta 6. Porvoo 1926
Mārtiņš Rubenis

Mārtiņš Rubenis (oikealla)
Mārtiņš Rubenis (s. 26. syyskuuta 1978 Riika) on latvialainen ohjaskelkkailija ja olympiamitalisti.
Rubenins voitti Torinossa 2006 olympiapronssia yksiköissä. Mitali oli Latvian ensimmäinen talviolympialaisista. Ensimmäiset arvokisat hänelle olivat Naganon olympiakisat 1998, jossa hän sijoittui yksiköissä sijalle 14. Salt Lake Cityn olympialaisissa 2002 hänet hylättiin. Lisäksi hän on voittanut kaksi MM-hopeaa ja yhden MM-pronssin. EM-kilpailuissa 2006 hän voitti pronssia ja nuorten maailmanmestaruuden vuonna 1998.
Saavutuksia

Olympiapronssi 2006
Kaksi MM-hopeaa 2003
MM-pronssia 2004
EM-pronssia 2006
Alfred Kipkoech Arap Rotich

Alfred Kipkoech Arap Rotich (s. 27. heinäkuuta 1957) on kenialainen roomalaiskatolinen piispa. Hänet vihittiin papiksi Nakurun hiippakuntaan 18. marraskuuta 1983 ja nimitettiin Nairobin arkkihiippakunnan vihkipiispaksi sekä Iulium Carnicumin titulaaripiispaksi 9. maaliskuuta 1996. Piispaksi vihkiminen seurasi 3. heinäkuuta. Pääkonsekraattorina toimi Maurice Michael Otunga, jota avustivat Zacchaeus Okoth ja Raphael S. Ndingi Mwana'a Nzeki.
29. elokuuta 1997 Kipkoech Arap Rotich sai nimityksen Kenian sotilaspiispaksi.